text: وزیراعظم نے کہا کہ ٹیکنالوجی اسی وقت مفید کہی جاسکتی ہے جب یہ عام لوگوں کو فائدہ پہنچائے۔ انہوں نے کہا کہ اس پروجیکٹ کے وسیلے سے جو ٹیکنالوجی منتقل ہوگی، اس سے ہندوستانی ریلویز کو فائدہ ہوگا اور اس سے ’’میک ان انڈیا‘‘ مہم کو بھی تقویت ملے گی۔ انہوں نے کہا کہ یہ پروجیکٹ ماحولیات دوست ہونے کے ساتھ ساتھ انسان دوست بھی ہوگا۔ انہوں نے کہا کہ ’’ہائی اسپیڈ کوریڈور‘‘ مستقبل میں تیزی کے ساتھ ترقی کرنے والے خطوں میں تبدیل ہوں گے۔